เป็นตุ่มใสขึ้นที่แขนมีเป็นจุดๆบางจุดเป็นตุ่มใสหลายๆตุ่มแต่ขึ้นติดกันไม่มีอาการคันไม่แสบไม่มีไข้ใดๆเป็นได้2วันวันที่2เริ่มเป็นเพิ่มที่แขนข้างเดิม ทานยาแด้แพ้กับทายาแก้แพ้ผิวหนังแล้วแต่ยังไม่ลดลงค่ะ
สวัสดีค่ะ ตุ่มใสที่แขน อาจเกิดจาก1. ผื่นแพ้สัมผัสหรือระคายเคืองต่อสารต่างๆ แต่มักจะมีอาการคันร่วมด้วย2. ผื่นจากด้วงก้นกระดก แต่จะมีอาการคัน และแสบร้อนร่วมด้วย และมักพบเป็นผื่นแดงเหมือนรอยไหม้เป็นแนวเส้นยาว ร่วมกับผื่นที่เป็นตุ่มน้ำใส3. การติดเชื้อไวรัสที่ทำให้เกิดโรคอีสุกอีใส แต่จะมีอาการของไข้หวัดนำมาก่อน เช่น ไข้ ปวดศีรษะ เจ็บคอ และผื่นจะขึ้นทั่วตัวรวมถึงใบหน้า4. หากเคยเป็นอีสุกอีใสมาแล้ว ผื่นที่เป็นตุ่มน้ำใสอาจเป้นผื่นของโรคงูสวัด ซึ่งเป็นการกำเริบของเชื้อไวรัสที่ทำให้เกิดโรคอีสุกอีใส โดยผื่นของงูสวัดจะเป็นแค่เฉพาะที่ ไม่ได้เป็นทั่วตัวแบบอีสุกอีใส แต่จะมีอาการปวด และแสบร้อนบริเวณที่เป็นผื่น5. การติดเชื้อแบคทีเรียบางชนิด ก็ทำให้เป็นผื่นที่เป็นตุ่มน้ำใสในระยะแรกได้ โดยต่อมาจะกลายเป็นตุ่มหนอง ผิวหนังบริเวณรอบๆ จะบวมแดงอักเสบ มักมีอาการไข้และปวดเมื่อยร่วมด้วย6. โรคผิวหนังที่เกิดจากโรคภูมิแพ้ตนเองชนิดต่างๆหากมีแค่ตุ่มใสขึ้นเฉพาะที่แขน ไม่มีอาการอื่นๆ แนะนำให้สังเกตอาการไปก่อน และควรงดการใช้ยาแก้แพ้ทาผิวไปก่อน เนื่องจากยังไม่ทราบสาเหตุที่ชัดเจน งดการแกะ เกาตุ่มดังกล่าว หากตุ่มยังคงไม่หายไป หรือมีจำนวนมากขึ้น หรือมีอาการคันหรือแสบร่วมด้วย ก็ควรไปพบแพทย์เพื่อตรวจวินิจฉัยค่ะ